JohanHeinsen/ENO huggingface dataset:
Aarhuus Stifts-Tidende, 1844-09-10
Et ungt Menneske, der tidligere har conditioneret som Huuslærer, og for Tiden lader sig forberede, for som Privatist, at underkaste sig seminarisk Examen, ønsker sig til 1ste Novbr. en Ansættelse enten i samme Egenskab eller som Hjælpelærer ved en offentlig Skole, gode Anbefalinger kan produceres. Billetter mærkede O. B. bedes indlagte paa Adressecontoiret.
Aarhuus Stifts-Tidende, 1844-09-10
En duelig Seminarist, forsynet med gode Anbefalinger og tillige kyndig i det tydske, franske og engelske Sprog, önsker sig en Ansættelse som Hielpelærer ved et Institut, eller og som Huuslærer. Man behager at henvende sig til Redacteuren, der anviser den Søgende.
Aarhuus Stifts-Tidende, 1844-09-10
For en duelig Lærerinde, der kan paatage sig Underviisning i de almindelige Skolevidenskaber, nu brugelige Haandarbeider, Tydsk, samt grundig Veiledning i Pianoforte, er til anstundende 1ste Novbr. en Plads ledig paa en Herregaard i Horsens-Egnen. Anbefalinger bedes snarest muligt indsendte til Adressecontoiret i Aarhuus, under Mærke: "Lærerinde.
Aarhuus Stifts-Tidende, 1844-09-10
En Huusjomfrue, der forstaaer sig paa Madlavning, og om forlanges, er villig til at deeltage i Meieriet, kan, ved at producere anbefalende Attester, faae Condition til førstk. Novbr. Hvor, anviser Adressecontoiret i Aarhuus.
Aarhuus Stifts-Tidende, 1844-09-10
En paalidelig Skovfoged og Skytte, der fornemmelig er kyndig i Opelskning af alt Slags Naaletræ, kan faae Condition paa Katholm pr. Grenaae til 1ste Novbr. d. A. eller 1ste Mai 1845. Uden gode Anbefalinger nytter det ikke at melde sig. Sammesteds ønskes en veldresseret Hønsehund tilkjøbs.
Aarhuus Stifts-Tidende, 1844-09-10
En Dreng fra Landet, af god Opdragelse, der har Færdighed i at regne og skrive, ønskes anbragt ved Handelen, helst i Aarhuus. Nærmere Oplysning gives af Enkemadame Sperling paa Studsgade 201 i Aarhuus. Farversvend. For en duelig Farversvend af god Familie, som vil være istand til i Sygdomstilfælde at bestyre et Farveri paa egen Haand, er en god Condition at erholde til 1ste October. Man behager at henvende sig til Hr. Farver Thrane i Skanderborg, der giver nærmere Oplysning En stor Deel Tjenestetiender, næsten af alle Klasser, ere anmeldte hos mig som Tjenestesøgende til 1ste November d. A. De som maatte ønske Nogen af disse ville behageligst gjøre Anmeldelse derom snarest muligt, enten personlig eller i frankerede Breve. Aarhuus Fæstecontoir, i August 1844. A. Hansen, const.
Aarhuus Stifts-Tidende, 1844-09-10
Hos en Embedsmand heri Byen kan et ungt Menneske, der skriver en god Haand, faae en Emploi A. Hansen, const. Fæstemand.
Aarhuus Stifts-Tidende, 1844-09-10
Dampskibet Koniginn Caroline Amalie", Capt. P. Jordt, afgaaer fra Kjöbenhavn til Aarhus Onsdagen den 11te Sept., Kl. 5 Morgen, fra Aarhus til Kjöbenhavn Torsdagen d. 12te Septb., Kl. 5 Morgen, medtagende Passagerer. Indskrivningen skeer hos J. H. Agerup Aarhus, d. 7de Sept. 1844. ved Aaen.
Aarhuus Stifts-Tidende, 1844-09-10
Skipper N. Falslev bliver snarest muligt J seilfærdig til Kjøbenhavn, og medtager Fragtgods.
Aarhuus Stifts-Tidende, 1844-09-11
No 168. Onsdagen. den 11te Septbr. Den til Forsendelse. med Brevposterne Kongelig allernaadigst alene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-09-11
Udlandet. Tscherkessernes (eller som de almindeligst kaldes: "Circassiernes) forvovne Anfører: Schamyl, skal med sine Krigere være trængt frem til Tiflis, hvor han havde opholdt sig i tre Dage og tilføiet Russerne stor Skade. (Russernes Skræk, den tappre Schamel, faldt i 1829, som en haars Dreng, i Russernes Hænder, og blev sendt til Petersborg, hvor han fik sin militaire Uddannelse paa Cadetacademiet. Da han var bleven Lieutenant, sendte man ham til Kaukasus, hvor han med megen Tapperhed fægtede mod sine Landsmænd, indtil han, personlig fornærmet af sin Oberst, forlod Russerne, og fra dette Øieblik af blev deres farligste og uforsonligste Modstander. Om Circassiernes, næsten til det Utrolige grændsende Mod, har nylig en russisk Officier fortalt Følgende: "En Snees Lesgier stege ned fra deres Bjerge, svømmede igjennem to Floder og trængte frem i Georgien lige indtil Tiflis, de russisk-transkaukasiske Provindsers Hovedstad, i hvis Nærhed de skjulte deres Heste, og om Aftenen, da det var bleven mørkt, snege de sig ind i Staden, og hen til den med russiske Soldater opfyldte Caserne. De nedsablede Vagten og trængte ind i Soldaternes Sovestuer, hvor de, efter at have slukket Lysene, begyndte et frygteligt Myrderi. Jnden der kom Hjelp havde de allerede anrettet et stort Blodbad, hvorpaa Lesgierne søgte at slaae sig igjennem, men bleve omringede. Jndseende, at Redning var umulig, stak de hinanden ihiel indbyrdes, og saaledes faldt ikke en Eneste af disse Dundristige levende i Russernes Vold.)
Aarhuus Stifts-Tidende, 1844-09-11
Jfølge Breve fra Tunis af 7de August havde Prinds Henrik af Nederlandene lagt sig med 2 Fregatter og 1 Brig paa denne Havns Rhed, at æske Satisfaction for en den hollandske Consul tilføiet Fornærmelse, og hvis denne bliver afslaaet, da at bombardere Staden.
Aarhuus Stifts-Tidende, 1844-09-11
Fra Marseille er indløbet en Efterretning, der vel trænger til Bekræftelse: det hedder nemlig, at Keiseren af Marocco har sluttet Fred. Som Fredsbetingelser anføres, at Grændseskjellene mellem Marocco og Algier skulle forblive som de ere, at Abdel Kader skal under stræng Opsigt holdes indesluttet i den fjerneste vestlige Stad i Marocco, og at Keiseren skal udrede alle Krigsomkostninger.
Aarhuus Stifts-Tidende, 1844-09-11
Den 25de August var Oberst Eynard kommen til Algier (ombord paa Oronoco) med de Maroccanerne i Slaget ved Jsly fratagne Faner, Alle af Silke med rige Guldbroderier, og Keisersønnens Telt, der maatte slæbes af 22 Muuldyr, da det rummede over 100 Personer. Jblandt Byttet befandt sig endvidere 400 Centner Krudt, en uhyre Mængde Kugler og Kar tærsker, flere 1000 Hesteskoe, en stor Mængde Meel, og 2000 Telte, af hvilke de fleste fordeeltes mellem Soldaterne, som gjorde sig Buxer deraf, da deres egne vare blevne heelt sønderrevne. Men hvad som voldte meest Glæde blandt de franske Soldater, var et stort Qvantum chinesisk Thee, som de ret gjorde sig tilgode med i deres Bivouaes. Den Solskjærm, som fratoges Keiserens Søn, og som omtales i Bugeauds Depesche, er forfærdiget i Paris for et Marseillaner Handelshuus, der driver Handel med Marocco. For tre Aar siden blev den foræret Keiseren, efter den gængse Skik, at de fremmede Kjøbmænd, for at sætte sig i Gunst hos de africanske Herskere, paa hvis Gebeet de handle, aarligen yde dem et Slags Tribut. De lange svære Guldfryndser paa Skjærmen havde alene kostet 18000 Fr. Mogador ligger paa en lille, af Havets Bølger beskyllet Halvøe, omgiven af et Hav af Flyvesand. To Mile Syd derfra findes Skove og frugtbare Marker. Den ligger 48 Lieues fra Marocco og tæller 12 a 14000 Jndvaanere, hvoraf omtrent 1300 ere Jøder. Stadens Beliggenhed er meget malerisk, Moscheerne, der rage høit over de med Skyts besatte Volde, yde et imposant Skue; de fremspringende Batterier bekrandses af Havets Skum. Frygteligt rase Brændingerne, naar Stormen brøller, synes det at Staden, vil vorde et Bytte for de fraadende Bølger og det oprørte Sandhav. Havnen dannes af en lille Øe, der kun er 1/2 Lieue lang og 600 Metres bred. Hele Maroccos Hovedhandel er i denne Stad, hvorfra der udføres Uld, Gummi, Mandler, Oliven olie, Annis, Orangeskaller, Vox, Læder, Gedeskind og Droquerier.
Aarhuus Stifts-Tidende, 1844-09-11
Den maroccanske Armees Hovedstyrke bestaaer af Rytteri, Fodfolket har kun nogen Betydenhed i Bjergegnene; Artilleriet bestaaer af smaae Metalkanoner, som bæres af Kameler. En maroccansk Armee opstiller sig i en Halvkreds, med Artilleriet i Midten. Den hele maroccanske Tactik bestaaer i at omringe Fienden og at angribe ham fra alle Sider paa eengang, naar dette er lykkedes, ansees Seiren for viis. (De franske Quarreer overbeviste dem om det Modsatte.) Slaget aabnes af Tirailleurer, der udføre dristige Evolutioner foran Hærens Front, for at forbløffe Fjenden. Derpaa sprænger Rytteriets første Linie pludseligt frem, jager i strakt Carriere og med anlagt Flint paa Skadvidde ind paa den fjendtlige Linie, skyder og kaster i det samme sine Heste om, for at jage tilbage og lade paany. Derpaa følger anden og tredie Linie, der gjør det ligesaa, og saaledes fortfares indtil Raden kommer igien til første Linie. Tabet af en Leir er en stor Skam i Maroccanernes Øine; en endnu større Skam er det naar Telte og Bagage falde i Fjendens Hænder. En ny Begivenhed, der endmere vil forvikle de allerede noksom vanskelige Forhold mellem England, og Frankrig, er, at det under engelsk Jndflydelse dannede Ministerium: Maurokordatos i Grækenland, er styrtet og et nyt Ministerium dannet af den Frankrig aldeles hengivne Kolettis, hvilket naturligviis afgiver et nyt Stof til Declamationer i de engelske Aviser. J denne Anledning er det paalagt Prindsen af Jonville at opbyde Alt for at forhindre ethvert Sammenstød mellem de franske og de engelske Søofficierer paa den maroccanske Kyst. (Om Urolighederne i Athen hedder det endvidere, at Folket drev om i store Masser og mishandlede alle Tilhængerne af det daværende Ministerium. Generalmarschen blev slaaet, Tropperne rykkede ud, Folket væbnede sig, og Faren blev meget truende. Da lod Kongen sig pludselig see, blot ledsaget af 2 Adjutanter. Han fik ved gode Ord og Løfter Folket til at holde sig roligt. Dagen efter var Ministeriet afsat og et nyt udnævnt.)
Aarhuus Stifts-Tidende, 1844-09-11
Paa Børsen i Paris var der kort for Postens Afgang indtraadt en panisk Skræk, Jngen vidste rigtig hvorfor. Man sagde, at der var kommet ubehagelige Efterretninger fra London. Den egentlige Aarsag var formodentlig den, at flere Personer som havde Adgang i de høiere Regioner og sædvanligt pleie at være velunderrettede, solgte deres Statspapirer i store Qvantiteter. Der forsikkredes, at der samme Dag var afsendt Ordre til Prindsen af Jonville, at bombardere Tanger nok engang. Paa samme Tid var General Athalin (gift til venstre Haand med Kongens Søster, Md. Adelade) privatim afsendt til London med egenhændige Breve fra Ludvig Philip til Ministrene Wellington og Aberdeen.
Aarhuus Stifts-Tidende, 1844-09-11
Fyrst Metternich er (tilligemed Keiseren af Østerrig) ankommen til Triest. Han medfører et heelt Arsenal af Hofraader fra det udenlandske Departement, Alle velforsynede med Pen, Blæk og Papiir. J Triest have flere Gesandter fra de italienske Hoffer, ikke at tale om tre Cardinaler, alt i rum Tid ventet paa den store Statsmands Ankomst, for at begynde paa Underhandlinger og hvilke Foranstaltninger der skal træffes for at lamme det unge Jtaliens" revolutionaire Bestræbelser.
Aarhuus Stifts-Tidende, 1844-09-11
Den hannoveranske Stats- og Kabinetsminister Friherre v. Scheele er ved Døden afgaaet.
Aarhuus Stifts-Tidende, 1844-09-11
Den "Bossiske Allgem. Zeitung" er bleven forbudt i Rusland og Polen, ifølge Börsenhalle formedelst nogle Yttringer om Prinds Friedrich af Hessen, Keiserens Svigersøn.
Aarhuus Stifts-Tidende, 1844-09-11
J Hamborg og Altona tales i denne Tid næsten ikke om Andet end den hos Bauer i Altona conditionerende Pakhuuskarl som har arvet 6 Millioner Dollars (omtrent 22 Mill. Mk. B.) efter hans afd. Fader, en Slavehandler i Ostindien. (See Av. No 163.)
Aarhuus Stifts-Tidende, 1844-09-11
Fædrelandet.
Aarhuus Stifts-Tidende, 1844-09-11
Kjøbenhavn, den 10de Septbr. Cancelliet har beordret Action anlagt mod Corfarens Redacteur for en Artikel med Overskrift: "Folkets Svar paa de jydske Stænders Behandling af Constitutions- og Værnepligtssagen." (B. Td.)
Aarhuus Stifts-Tidende, 1844-09-11
Det skjønne Gods Rosenfeldt ved Wordingborg er kjøbt af Kammerjunker ONeil v. Oxholm (Brig. Td.) for 380,000 Rbd. - Det er faldet Procurator Delbanco ligesaa vanskeligt som hans Forgængere at udfinde det Lovstridige i Fædrel. No 1644, saa at han, for at kunne sagsøge Redacteuren, har seet sig nødsaget til at udbede sig en Jnstrux af Cancelliet. (Fædrel.)De to danske Fregatter og Krigsdampskibet Hekla befandt sig den 19de Aug. endnu bestandig ved Gibraltar, for at observere Krigsbegivenhederne i Marocco.
Aarhuus Stifts-Tidende, 1844-09-11
(Khvnsp.)¬
Aarhuus Stifts-Tidende, 1844-09-11
– Man har Efterretning her, at de svenske og danske Consuler i Tanger have ikke villet vende tilbage til Staden førend Keiseren havde eftergivet deres Regjeringer den hidtil erlagte Tribut.
Aarhuus Stifts-Tidende, 1844-09-11
En svensk Corvet "Carlscrona", command, af Capt. og Baron Ruth, bestemt til Tanger, ankrede i Tirsdags her paa Rheden, og afseilede i Torsdags, anløbende Gothenborg, for der at medtage en svensk Orlogsskonnert.
Aarhuus Stifts-Tidende, 1844-09-11
Ved Høiesteret er Peder Jensen for tyrannisk Behandling imod sin Hustru og for at have slaaet sin Fader, idømt et Aars Forbedringshuusarbeide. - Da 4 Deputerede have anmeldt at de ikke kunne møde i den roeskildske Stænderforsamling, ere Suppleanterne: Directeur Duntzfeldt, Agent Lund, Grosserer Owen og Etatsr. Treschow indkaldte. – Fra Sverrig meldes, at det store Gods Skar hult i Skaane, som har tilhørt den sidstafdøde Konge, er bleven solgt til en Baron Julius Schwerin for 633,000 Rdlr. Banco, og man vil vide, at den rige Grosserer Puggaard i Kjøbenhavn, Høiesteretsadvocat Orla Lehmanns tilkommende Svigerfader, er medinteresseret i dette Kjøb. (Hp. Av.) Wyck paa Fohr. Den 9de Septbr. agte D. M. at afreise herfra til Tøndern. Hs. H. D. Hertuginden af Augustenborg med Prindsesse Døttre og Suite er allerede afreist. De allerhøieste og høi Herskaber have gjort mange Excursioner, blandt hvilke en med Dampskibet Kiel til Hallingen Øland. Provst Nielsen fra Slesvig har prædiket i Wycks Kirke.
Aarhuus Stifts-Tidende, 1844-09-11
Kiel, den 3die Septbr. Publicums stigende Utaalmodighed efter at see den Altona-Kieler Jernbane overgivet til offentlig Afbenyttelse, vil nu forhaabentlig snart blive tilfredsstillet, thi Etatsraad Francke fra Kbhvn, er nu indtruffen hertil for interimistisk at fungere derved som kgl. Commissair medens Grev Reventlow ved Upasselighed holdes tilbage.
Aarhuus Stifts-Tidende, 1844-09-11
paa Fohr. (Etatsr. Fr. indtraf forleden Efterm. til Altona med et Jernbanetog fra Kiel.) Aalborg, den 10de Septbr. Jmorges Kl. 6. afmarscherede den 11te Linie Infanteri-Bataillon, under Commando af Hr. Oberst L. le Normann de Bretteville, herfra til Maneuren ved Hedensted.
Aarhuus Stifts-Tidende, 1844-09-11
Ledige Præstekalds Jndt. Spandet Sognekald i Ribe Stift: 1) Tiend. 100 £. 8 Tdr. Rug, 5 T. Byg, 7 Tdr. Boghvede, eller og 50 T. Rug, 50 T. Byg og 50 T. Havre, foruden Boghveden. 2) Smorbord: 300 7. Smør, 100 2 Ost, 50 Brød. 3) Agt, 8 Lam og 10 P. 4) Offer og Acc. 120 18. 5) God Præstegd., men adspredte Jorder af forskjellig meest maadelig Beskaffenhed, Skatterne og Enkepensionen ere ubetydelige. – Alrøe Sognekald i Aarhuus Stift: 1) Tiend. 40 Tdr. Rug, 2 Tdr. Byg og 43 Td. Havre. 2) Nannest: 19 Gjæs, 19 Oste, 19 Snese Æg og 19 Pr. Kyllinger. 3) Offer og Acc. c. 80 I. 4) For at holde Viin og Br. til K. 4 Tdr. Byg. 5) Pst. Jorders Htk. 11 Tdr. 6 Skpr. af c. 100 Tdr. L. St. En Moselod paa 4 T. Land og et Krat paa 2 T. Land. Haven udg. 1 Tde. Land. 6) Skatter c. 100 P. 7) Paa Kaldet hviler en lille Enkepension.
Aarhuus Stifts-Tidende, 1844-09-11
Handels-Efterretninger. J Kjøbenhavn er i disse Dage solgt Byg af 112 Pd. Vægt til 25 Rbmk. Tdn. Rug, 123 Pd. vægtig, til 6 Mk. Bco. og 23 Rbmk. En Ladning østersøisk Rug af 120 Pd. Vægt er solgt til at levere i en norsk Havn, for 7 Mk. B. pr. Td. (H. Td.)
Aarhuus Stifts-Tidende, 1844-09-11
Stænderforsamlingen i Viborg. Jndførelse af almindelig Værnepligt:
Aarhuus Stifts-Tidende, 1844-09-11
J det sidstudkomne Hefte af Prof. Dr. Ottos "Bibliothek for Læger, findes følgende Middel mod Tandpine: "Man tager et Stykke Kautschuk (Viskelæder), saa tykt som en Pibestilk og een Tomme langt, og stikker en spids, lidt tyk Staaltraad saaledes gjennem den ene Ende at den anden forbliver noget ombøiet, holder den ene Ende i Flammen af et Lys, saa at Kautschuken selv brænder med Flamme, blæser derpaa Flammen ud og bringer den endnu varme og smeltede Ende i den hule Tand. Dette hæver Pinen paa Stedet og bevarer tillige i lang Tid Tanden for Adgang af Luften og for den deraf opstaaende Smerte. Vender denne tilbage, anvender man Midlet paany. Det er nødvendigt for Anvendelsen af Midlet at aftørre den hule Tand inden med Bomuld, da Kautschuken ellers ikke fæster."
Aarhuus Stifts-Tidende, 1844-09-11
Reisende. Med Dampsk. "Loven fra Kiel 2 til Aarhuus: Hofjægermester Baron Dirckink=Holmfeldt, Enkebaronesse Bretton m. Datter, Kbm. Simon m. Søn, Forv. Holst og Kone, Fru Fischer, Frøken Fischer, Kom. Dessaner og Lazarus, Demoisellerne Wolff og Meyer. Med Dampsk. "Loven fra Aarhuus til Kiel &c.: Mad. la Cour og Datter, Cand. theol. la Cour, Pastorinde Boysen og 2 Børn, Forvalter Marcussen.
Aarhuus Stifts-Tidende, 1844-09-11
Med Dampskibet "Caroline Amalie fra Khvn. Generalmajor v. Steinmann, Major v. Glahn, Capt. v. Formann, Capt. Diedrichsen, Stabslæge Prof. Müller, m. Frue, Dyrlæge Ringheim, Overkrigsc. Binderup, Overlæge Hjort, Cancellist v. Schmidten, Pastor Hansen, Cand. Plesner og Horbroe, Provstinde Horbroe, Kjøbm. Valentin, Typograph Bay, Guldsmed Lyster, Capellan Bernth, Cand. Bruun, Commis Holm og Schmidt, Jfr. Myhre, Md. Poulsen, Berider Hoffmann m. 3 kgl. Stald betiente, og 4 Dækspassagerer. Jalt 17 Passagerer.
Aarhuus Stifts-Tidende, 1844-09-11
Bekjendtgjørelser. Missionsforeningen i Veile Amt afholder sit Efteraarsmøde i Fredericia Onsdag d. 25de Septbr.
Aarhuus Stifts-Tidende, 1844-09-11
Gudstjenesten i Trinitatis Kirke begynder Formiddag Kl. 10. Pastor Leth fra Middelfart prædiker; Dr. Rørdam meddeler Missionsberetning. Foreningens Medlemmer, saavelsom alle Missionsvenner, indbydes. Frysenborg Grevskabs landoeconomiske Forenings Efteraarsmøde afholdes i Grevskabets Thinghuus Mandagen den 30te Septbr. førstk., Efterm. Kl. 1 slet. Brandassurance-Foreningen for rørlige Eiendele i Nørre-Jylland. I Anledning af de foreslaaede og i Directionens Skrivelse til Medlemmerne omhandlede Forandringer i Foreningens Love, betræffende Grundfondet, vil Onsdagen den 25de September næstkommende, Formiddag Kl. 11, paa Raadhuset i Aarhuus blive afholdt en Generalforsamling, hvortil Medlemmerne herved varsles, overeensstemmende med L. § 22. J Directionen den 27de August 1844. N. Nyholm. F. Folsach. Kampmann, const. 6. Brasch. See.
Aarhuus Stifts-Tidende, 1844-09-11
Jndbydelse. Efter Opfordring af tvende Bønder fra Frysenborg Egnen, hvilke i deres eget og mange andre Mænds Navn henvendte sig til mig med den Anmodning, at jeg vilde være dem behjælpelig med at ordne og lede en lille landlig Fest ved Nørreriis til Minde om Niels Ebbesen, indbyder jeg herved Alle, der kunde ønske at mindes Danmarks Befrielse fra en mægtig Undertrykker, til at møde den 27de September ved den gamle Eeg, der endnu bærer Navn efter Helten fra Randers Slot. Bønderne foreslog denne Dag, fordi Hosten saa ventelig vilde være tilendebragt og fordi den falder i Fuldmaanens Tid. Festen vil begynde Klokken 12 om Middagen og ende efter Omstændighederne. Til at dække Omkostningerne foreslaae vi, at enhver voxen Mand erlægger een Rbs ved Indgangen, og skulde derved fremkomme noget Overskud, skal det enten blive anvendt ved Festens Gjentagelse eller i et folkeligt Øiemed. Aarhuus, d. 7de Sept. 1844. Nis Hanssen.
Aarhuus Stifts-Tidende, 1844-09-11
Torsdagen den 3die October, Eftermiddag Kl. 2, bliver paa Horsens Raadstue afholdt Licitation over Leveringen, til næste Foraar af Grundsteen, Sokkelsteen, Trappesteen, Muursand, Tommer, Bræder, Fyr= og Ege Planker m.m., Alt til det nye Arresthuus, som her i Byen vil blive opført. Overslag og Conditioner ligge til Eftersyn paa mit Contoir. Horsens, den 6te September 1844. Ræder.
Aarhuus Stifts-Tidende, 1844-09-11
Ved Proclama, som er læst i Aarhuus Bythingsret, og senere vil vorde læst i den Kongelige Landsoverret i Viborg, ere Creditorerne i Boet efter Agent Jens Røgind, og senere afdøde Hustrue Birgitte Røgind, født Christensen, indkaldte med 12 Ugers Varsel, til, for undertegnede Skifteret at anmelde og beviisliggjøre deres Krav, hvilket herved endvidere bekjendtgjøres. Aarhuus Skifteret, den 7de Septbr. 1844. Fleischer. Engelsted.
Aarhuus Stifts-Tidende, 1844-09-11
Enhver, som maatte have Noget at fordre i Døds boerne efter: a Tjenestekarl Christen Rasmussen Drastrup, b. Tjenestepigen Johanne Sørensen, og c. Tjenestepigen Ane Elisabeth Christensdatter indkaldes herved med 12 Ugers Varsel til for undertegnede Skifteret at anmelde og bevise deres Fordringer. Randers Skifteret, den 3die Septbr. 1844. S. A. Kofoed. S. Poulsen,
Aarhuus Stifts-Tidende, 1844-09-11
Ved Proclama af Dags Dato, der snarest muligt vilblive læst inden vedkommende Under- og Overret, ere Alle og Enhver, som maatte formene at have Noget at fordre i Dødsboerne efter: Peder Madsens Enke, Aftægtskone Mette Kirstine Pedersdatter af Ommestrup, og Hans Adam Jørgensen, Røgter paa Sorvad, indkaldte, overeensstemmende med Placat 2den Juni 1819. med 12 Ugers Varsel, til for mig, som Skifteforvalter, at anmelde og bevise deres Fordringer. Hvilket herved endvidere bekjendtgjøres, med Tilføiende. at Skiftesamlinger i disse Boer afholdes her paa Contoiret Mandagen den 21de Octbr. og 23 Decbr. førstkommende, hver Dags Formiddag, det førstnævnte Kl. 10, og det sidstnævnte Kl. 11. Rougs 2. Herredscontoir i Randers, d. 19de Aug. 1844. A. L. Reiersen.